|  |  |  |  |
| --- | --- | --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA**  **ODLUKE O** **IZMJENAMA I DOPUNAMA ODLUKE O GROBLJIMA**  Nositelj izrade Izvješća: Grad Pula-Pola, Upravni odjel za urbanizam, investicije i razvojne projekte  Pula, 25. travnja 2024. | | | |
| **Naziv akta za koji je provedeno savjetovanje s javnošću** | | Nacrt prijedloga Odluke o izmjenama i dopunama Odluke o grobljima | |
| **Naziv tijela nadležnog za izradu nacrta / provedbu savjetovanja** | | Upravni odjel za urbanizam, investicije i razvojne projekte | |
| **Razlozi za donošenje akta i ciljevi koji se njime žele postići uz sažetak ključnih pitanja** | | Osnovni razlog donošenja ove Odluke je potreba izmjena i dopuna Odluke o grobljima (Službene novine-Bollettino ufficiale Pula-Pola 13/10 i 03/16), kako bi se izbjegle različite interpretacije i provele potrebne radnje prilikom upravljanja grobljem. | |
| **Objava dokumenata za savjetovanje** | | <https://www.pula.hr/hr/eusluge/ekonzultacije/ekonzultacije-u-tijeku/134/nacrt-prijedloga-odluke-o-izmjenama-i-dopunama-odluke-o-grobljima/> | |
| **Razdoblje provedbe savjetovanja** | | Internetsko savjetovanje s javnošću provedeno je u razdoblju od 20. ožujka 2024. do 19. travnja 2024. godine. | |
| **Pregled osnovnih pokazatelja uključenosti savjetovanja s javnošću** | | U za to propisanom roku zaprimljena su 2 prijedloga podnesena od strane zainteresirane javnosti. | |
| **Troškovi provedenog savjetovanja** | | Provedba javnog savjetovanja nije iziskivala dodatne financijske troškove. | |
| **PREGLED PRIHVAĆENIH I NEPRIHVAĆENIH PRIJEDLOGA I MIŠLJENJA** | | | |
| **REDNI BROJ** | **PREDLAGATELJ I DATUM ZAPRIMANJA** | **TEKST ZAPRIMLJENOG PRIJEDLOGA ILI MIŠLJENJA** | **STATUS PRIJEDLOGA ILI MIŠLJENJA** |
| **1.** | Zaprimljeno 02.04.2024.  Darko Bijelić  MONTE GIRO d.o.o. | U Odluku o grobljima treba dodati članak vezano za obavljanje prosipanja pepela pokojnika izvan groblja prema Zakonu o pogrebničkoj djelatnosti, čl. 8. st. 1., alineja – organizacija prosipanja pepela pokojnika u prirodi (more, rijeke, šume, planine, livade i sl.).  S time u svezi predlažemo:  Dodaje se **članak 24.b** (čl. 24.a postoji dopunom Odluke o grobljima iz 2016. godine)   1. Prosipanje pepela pokojnika izvan groblja ili predaja urne obitelji pokojnika radi prosipanja iči čuvanja pepela pokojnika moguća je uz odobrenje nadležnog gradskog odjela za komunalne poslove. Ukoliko se pepeo pokojnika prosipa u more, potrebno je ishoditi i suglasnost nadležne Lučke kapetanije Ministarstva mora, prometa i infrastrukture. 2. Do odobrenja iz prethodnog stavka, urna s pepelom pokojnika mora biti deponirana na depozitoriju. 3. Ukoliko se prosipanje pepela pokojnika obavlja unutar prostora groblja, nije potrebno odobrenje iz st. 1. ovog članka.   Članak je u skladu sa Zakonom o grobljima, čl. 12., st. 3. koji glasi:  Umrlog se može ukopati i izvan groblja samo uz odobrenje koje daje tijelo jedinice lokalne samouprave nadležno za komunalne poslove uz prethodno mišljenje tijela jedinice lokalne samouprave nadležne za poslove zdravstva.  Razlog ovakvog prijedloga leži u činjenici da obred prosipanja pepela izvan groblja odnosno postupak ishođenja odobrenja za prosipanje pepela pokojnika izvan groblja nije izričito reguliran niti jednim važećim Zakonom, Pravilnikom ili Odlukom. | Ne prihvaća se  Nije potrebno Odlukom obuhvatiti predloženi članak obzirom da prosipanje pepela nije komunalna djelatnost sukladno članku 24. stavak 1. Zakona o komunalnom gospodarstvu, već pogrebnička djelatnost definirana člankom 8. stavak 1. Zakona o pogrebničkoj djelatnosti. |
| **2.** | Zaprimljeno 06.04.2024.  Dean Maras | Poštovani,  Prijedlog: Da se na Monte Giru izgradi krematoriji.  Dugoročnije je rješenje nego da se groblje širi beskonačno.  Postavite upitnik na stranicama Grada Pule i/ili na neke medije. "Ste za krematoriji na Monte Giru?" Iznenaditi ćete se sa rezultatima i velikim brojem građana koji bi podržali ovaj prijedlog.  Zahvaljujem unaprijed  Srdačan pozdrav  Dean Maras | Ne prihvaća se  Prijedlog se ne prihvaća budući sama izgradnja groblja i krematorija nije  predmet Odluke o grobljima, kao ni njezinih izmjena, već Programa građenja komunalne infrastrukture |